คันที่เล็บมือนิ้วชี้ข้างซ้าย ตัดออกจนหมดเล็บขึ้นใหม่เป็นดำผิวขรุขระ ต้องรักษายังไงค่ะ
สวัสดีค่ะ เชื้อราที่เล็บ เป็นโรคที่พบเห็นได้ทั่วไปและติดต่อได้ผ่านการสัมผัส เกิดจากการเจริญเติบโตของเชื้อราที่เล็บ โดยสามารถเกิดได้ทั้งในเล็บมือและเล็บเท้า อาการบ่งชี้ในขั้นแรก คือพบจุดสีขาวหรือสีเหลืองบริเวณปลายเล็บ และหากเชื้อราเริ่มขยายตัว อาจทำให้เล็บหนาขึ้น เล็บเปลี่ยนสี เกิดขุยหนาใต้เล็บ เล็บแยกตัวออกจากฐานเล็บ ซึ่งอาจสังเกตเห็นเป็นโพรงหรือช่องว่างใต้เล็บการรักษาเชื้อราที่เล็บมักต้องใช้ยารับประทานเนื่องจากเล็บเป็นอวัยวะที่หนา ยาทาจะซึมผ่านได้ยาก การใช้ยานั้นแนะนำให้อยู่ภายใต้การดูแลของแพทย์ผิวหนังเท่านั้น ไม่ควรซื้อยากินเอง เพราะยามีผลข้างเคียงเช่นทำให้ตับอักเสบได้ส่วนความผิดปกติที่เล็บดังกล่าวมานั้น หากยังไม่ได้รักษาอย่างถูกต้องด้วยยาฆ่าเชื้อราก็จะไม่หายค่ะแนะนำการรักษาความสะอาดของเล็บและหลีกเลี่ยงการทำให้เล็บอับชื้นและใช้กรรไกรตัดเล็บตัดเล็บส่วนที่ติดเชื้อราเองได้ในเบื้องต้น ตัดเล็บให้สั้นอยู่เสมอ และหลีกเลี่ยงการใช้กรรไกรตัดเล็บร่วมกับผู้อื่นอ่านเพิ่มเติม